ଡଃ ଜୟକାଲ ହେଉଛି ଏକ ଖଳ ବୈଜ୍ଞାନିକ, ଯେ କୀଲ୍ବିଶ ପାଇଁ କାମ କରୁଥିଲା । ପ୍ରଥମରୁ ତାର ଉଦ୍ଦେଶ୍ୟ ପାପ କରିବା ନଥିଲା, ମାତ୍ର ଗବେଷଣା କରିବା ପାଇଁ ଯେତେବେଳେ ତାଙ୍କୁ ଆର୍ଥିକ ସାହାଯ୍ୟ ଦିଆଯିବା ପାଇଁ ମନା କରାଗଲା, ସେତେବେଳେ କୀଲ୍ବିଶ ତାକୁ ପ୍ରୟୋଗଶାଳା ଓ ଆର୍ଥିକ ସାହାଯ୍ୟ ଯୋଗାଇଦେଲା । ଯାହାଫଳରେ ସେ କୀଲ୍ବିଶର ସମର୍ଥନରେ ଏକ ଖଳ ବୈଜ୍ଞାନିକ ପାଲଟିଗଲା । ଯଦିଓ ସେ ସମସ୍ତ କ୍ଷେତ୍ରରେ ଏକ ମେଧାବୀ ବୈଜ୍ଞାନିକ ଥିଲା, ତେବେ କ୍ଲୋନିଂ ଓ ବିଭିନ୍ନ ଶକ୍ତି କିରଣରେ ତାର ସ୍ୱତନ୍ତ୍ରତା ଥିଲା ।
କଙ୍କଡା (କଙ୍କଡା ଓ ମଣିଷର ମିଶ୍ରଣ ତିଆରି ହୋଇଥିବା କ୍ଲୋନ), ଜୋଙ୍କଜୋକା (ଜୋକକୁ ବ୍ୟବହାର କରି ହୋଇଥିବା କ୍ଲୋନ), ପ୍ଲାଷ୍ଟିକା, ଶକ୍ତିମାନର ଖଳ କ୍ଲୋନ, ଆଲୋକ ମଣିଷ, ୩ଡି ପ୍ରତିବିମ୍ବ, ଅତିମାନବୀ ସୁନନ୍ଦା ଓ ଅନ୍ୟମାନଙ୍କୁ ଶକ୍ତିମାନଙ୍କ ବିପକ୍ଷରେ ସେ ସୃଷ୍ଟି କରିଥିଲା । ସେ ମଧ୍ୟ ଉଚ୍ଚତା ନିୟନ୍ତ୍ରକ ଦ୍ରବ୍ୟ ଓ କାଳ୍ପନିକ ବିଦ୍ୟୁତ ତରଙ୍ଗ ସୃଷ୍ଟି କରିଥିଲା ।
ଡଃ ଜୟକାଲ ବାରମ୍ବାର ଶକ୍ତିମାନଦ୍ୱାରା ବନ୍ଦି ହୋଇ ଜେଲରେ ରହୁଥିଲା ଏବଂ ଅତି ଚତୁରତାର ସ‌ହ ସେ ସେଠାରୁ ଖସି ପଳାଇ ଯାଉଥିଲା । ଶେଷରେ ସେ ଶକ୍ତିମାନଙ୍କଦ୍ୱାରା ବନ୍ଦୀ ହୋଇ ବରଫ ଅବସ୍ଥାରେ ଅନ୍ତରୀକ୍ଷରେ ଥିବା ଏକ ବନ୍ଦୀଶାଳାରେ ବନ୍ଦୀ କରି ରଖାଇଦେଇଥିଲେ ।

ଡଃ ଜୟକାଲ
ଅନ୍ଧକାର ରାଜା କୀଲ୍ବିଶ
ସାହାବ
ଖଲି-ବଲି